laion/Wikipedia-Exotic huggingface dataset:
কৃষ্ণা দেবনাথ

কৃষ্ণা দেবনাথ (জন্ম: ১০ অক্টোবর ১৯৫৫) হলেন বাংলাদেশ সুপ্রীম কোর্টের আপিল বিভাগের একজন বিচারপতি ছিলেন। তিনি বাংলাদেশের আপিল বিভাগের প্রথম হিন্দু নারী বিচারপতি এবং হাইকোর্ট বিভাগের ষষ্ঠ নারী বিচারক। কৃষ্ণা দেবনাথ ১০ই অক্টোবর ১৯৫৫ সালে কিশোরগঞ্জ জেলায় জন্মগ্রহণ করেন। তার পিতার নাম দিনেশ চন্দ্র দেবনাথ এবং মাতার নাম বেণু দেবনাথ। তিনি রাজশাহী বিশ্ববিদ্যালয় থেকে এলএলবি এবং এলএলএম ডিগ্রী অর্জন করেন। কৃষ্ণা দেবনাথ ১৯৮১ সালের ৮ ডিসেম্বর বিচার বিভাগে মুনসেফ হিসেবে কর্মজীবন শুরু করেন। ১৯৯৮ সালের ১ নভেম্বর পদোন্নতি পেয়ে তিনি জেলা ও দায়রা জজ হন। ২০১০ সালের ১৮ এপ্রিল তিনি হাইকোর্ট বিভাগে অতিরিক্ত বিচারক হিসেবে নিয়োগ পান এবং ২০১২ সালের ১৫ই এপ্রিল একই বিভাগে স্থায়ী বিচারক পদে নিয়োগ পান। ২০২২ সালের জানুয়ারিতে, বাংলাদেশের রাষ্ট্রপতি তাকেসহ বিচারপতি বোরহান উদ্দিন, বিচারপতি এফ আর এম নাজমুল আহাসান, বিচারপতি এম এনায়েতুর রহিমকে সুপ্রীম কোর্টের আপীল বিভাগের বিচারক হিসেবে নিয়োগ প্রদান করেন। তিনি ৯ অক্টোবর ২০২২ অবসরে যান। "বিচার বিভাগে নারীর অবদান"। চীন রেডিও আন্তর্জাতিক। ২০১৬-০৫-০১। ২০১৭-০৭-২৩ তারিখে মূল থেকে আর্কাইভ করা। সংগ্রহের তারিখ ২০১৭-০৭-২৩।  "নারীরা এগিয়ে আসছেন বিচার বিভাগেও"। দৈনিক প্রথম আলো। ১৪ মার্চ ২০১৭।  "আপীল বিভাগে নতুন চার বিচারপতি নিয়োগ"। দৈনিক জনকন্ঠ। সংগ্রহের তারিখ ১৬ জানুয়ারি ২০২২।  ইসলাম, ফকরুল (২০১৭-০৪-১৪)। "নারীরা এগিয়ে আসছেন বিচার বিভাগেও"। প্রথম আলো। সংগ্রহের তারিখ ২০১৭-০৭-২৩।  "কর্ম জীবনের শেষ দিনে বিচারপতি কৃষ্ণা দেবনাথ"। banglanews24.com। ২০২২-০৯-০১। সংগ্রহের তারিখ ২০২৩-১০-১৫।
কাশেফা হোসেন

কাশেফা হোসেন (জন্ম: ১ জুলাই, ১৯৫৮) বাংলাদেশ সুপ্রীম কোর্টের আপিল বিভাগের একজন অবসরপ্রাপ্ত বিচারপতি। বাংলাদেশের হাইকোর্ট বিভাগের একজন নারী বিচারক ছিলেন। তিনি বাংলাদেশের হাইকোর্ট বিভাগে নিয়োগপ্রাপ্ত নারী বিচারকদের মধ্যে সপ্তম। "নারীরা এগিয়ে আসছেন বিচার বিভাগেও"। দৈনিক প্রথম আলো। ১৪ মার্চ ২০১৭।  উইকিমিডিয়া কমন্সে কাশেফা হোসেন সংক্রান্ত মিডিয়া রয়েছে। Judges' List: High Court Division ওয়েব্যাক মেশিনে আর্কাইভকৃত ১৫ জুলাই ২০২২ তারিখে নাম এবং সংক্ষিপ্ত জীবনী (ইংরেজি)
এলিনা বেগম

এলিনা বেগম একজন বাংলাদেশী ব্যাডমিন্টন খেলোয়াড়। এলিনা বেগম ১৯৯০ সালে প্রথম জাতীয় শিরোপা জয় লাভ করেন। ২০০১ সাল পর্যন্ত আরো ১৪টি শিরোপা লাভ করেন। তিনি মহিলা এককে ৯ বার, দ্বৈতে ৬ বার এবং মিশ্রে একবার শিরোপা পান। তিনি ২০০১ সালে বাংলাদেশ ক্রীড়া লেখক এসোসিয়েশন পুরস্কার লাভ করেন। "বাংলাদেশ ব্যাডমিন্টন ফেডারেশন"। bangladesherkhela.com। ২০১৬-০৭-২৬ তারিখে মূল থেকে আর্কাইভ করা। সংগ্রহের তারিখ ২০১৭-০৭-২৮।  "ফেডারেশন নিষ্ক্রিয়, তবু মানুষের পছন্দের খেলা"। দৈনিক কালের কণ্ঠ। ঢাকা। ২০১০-০৪-০১। ২০১৭-০৭-২৮ তারিখে মূল থেকে আর্কাইভ করা। সংগ্রহের তারিখ ২০১৭-০৭-২৮। ১৯৯০ সাল থেকে শুরু হয় এলিনা বেগমের আধিপত্য, চলে ২০০১ পর্যন্ত। এর মধ্যে ৯ বার জাতীয় শিরোপা জিতে অনন্য রেকর্ড গড়েছেন এই ব্যাডমিন্টন সম্রাজ্ঞী।  "Senior National Championship" [সিনিয়র জাতীয় চ্যাম্পিয়নশিপ]। বাংলাদেশ ব্যাডমিন্টন ফেডারেশন (ইংরেজি ভাষায়)। ২০১১-১০-২৩ তারিখে মূল থেকে আর্কাইভ করা। সংগ্রহের তারিখ ২০১৭-০৭-২৮।  "BSWA award ceremony held" (ইংরেজি ভাষায়)। দ্য ডেইলি স্টার (বাংলাদেশ)। ১ আগস্ট ২০১৭ তারিখে মূল থেকে আর্কাইভ করা। সংগ্রহের তারিখ ১ আগস্ট ২০১৭।
এলিনা সুলতানা

এলিনা সুলতান' (জন্ম ৩ ডিসেম্বর ১৯৮৪, খুলনা) একজন বাংলাদেশী ব্যাডমিন্টন খেলোয়াড়। সুলতানা আরেক ব্যাডমিন্টন খেলোয়াড এনায়েতুল্লাহ খানকে বিয়ে করেন। তাদের ২০১৩ সালে আরশী নামে একটি মেয়ের জন্ম হয়। তিনি ইডেন মহিলা কলেজে প্রথম বিভাগে ফাইনান্স ও ব্যাংকিং-এ স্নাতকোত্তর করেন। "কোচিংয়ে ক্যারিয়ার গড়তে চান এনায়েত-এলিনা"। মানবজমিন। ৩০ আগস্ট ২০১৭ তারিখে মূল থেকে আর্কাইভ করা। সংগ্রহের তারিখ ৩০ আগস্ট ২০১৭।  "দেড় মাসের মেয়েকে রেখে খেলেছেন"। দৈনিক প্রথম আলো। সংগ্রহের তারিখ ৩০ আগস্ট ২০১৭।  bwfbadminton.com-এ এলিনা সুলতানা (ইংরেজি)
নাজিয়া আক্তার যুথী

নাজিয়া আক্তার যুথী একজন বাংলাদেশী ব্যাডমিন্টন খেলোয়াড়। নাজিয়া আক্তার যুথী ১৯৮৬ প্রথম জাতীয় শিরোপা লাভ করেন, তিনি মহিলা একক ও মিশ্রে জয় লাভ করেন। ১৯৯৬ সাল পর্যন্ত আরো ৬টি শিরোপা লাভ করেন, যার মধ্যে এককে একবার, দ্বৈতে তিনবার ও মিশ্রে চারটি শিরোপা। তিনি ২০১২ সালে জাতীয় ক্রীড়া পুরস্কার লাভ করেন। "Senior National Championship" [সিনিয়র জাতীয় চ্যাম্পিয়নশিপ]। বাংলাদেশ ব্যাডমিন্টন ফেডারেশন (ইংরেজি ভাষায়)। ২০১১-১০-২৩ তারিখে মূল থেকে আর্কাইভ করা। সংগ্রহের তারিখ ২০১৭-০৭-২৮।  "একসাথে ৩ বছরের জাতীয় ক্রীড়া পুরস্কার ৪ সেপ্টেম্বর | daily nayadiganta"। দৈনিক নয়া দিগন্ত। ২ সেপ্টেম্বর ২০১৬। সংগ্রহের তারিখ ৩০ আগস্ট ২০১৭।
মালেকা বেগম

মালেকা বেগম (জন্ম ১৯৪৪) একজন বাংলাদেশী শিক্ষাবিদ। তিনি নারী আন্দোলনের একজন প্রখ্যাত নেত্রী। বেগম ১৯৪৪ সালে জন্মগ্রহণ করেন। মালেকা বেগম ঢাকা বিশ্ববিদ্যালয় থেকে বাংলায় ১৯৬৫ সালে বিএ এবং ১৯৬৬ সালে এমএ পাশ করেন। বেগম সেন্ট্রাল উইমেন্স ইউনিভার্সিটিতে অধ্যাপনা করেন এবং ঢাকা বিশ্ববিদ্যালয়ের উইমেন এ্যান্ড জেন্ডার স্ট্যাডিজে খন্ডকালীন শিক্ষকতা করেন। তিনি বাংলা সন ১৪১৮-এ তে অনন্যা সাহিত্য পুরস্কারে পুরস্কৃত হন। মালেকা বেগম ৩০টির বেশি বই লিখেছেন। কিছু বইয়ের নাম নিচে দেয়া হলোঃ ইলা মিত্র নারী আন্দোলনের পাঁচ দশক মুক্তিযুদ্ধে নারী রমণীয় নয় বাংলার নারী আন্দোলন শুভ্র সমুজ্জ্বল সংরক্ষিত মহিলা আসন সরাসরি নির্বাচন সূর্যসেনের স্ত্রী পুষ্পকুন্তলা ও চট্টগ্রামের বিপ্লবী নারীদের কথা বিপন্ন নারী যৌতুকের সংস্কৃতি মালেকা বেগম বাংলাদেশ মহিলা পরিষদের প্রতিষ্ঠাতা সম্পাদক ছিলেন। "Maleka Begum Talks about Gender Issues in Bangladesh Politics"। ২০০৯-০২-০১। ২০১৭-০৮-২৭ তারিখে মূল থেকে আর্কাইভ করা। সংগ্রহের তারিখ ২০১৭-০৮-২৭।  https://www.cwu.edu.bd/node/11 "অনন্যা সাহিত্য পুরস্কার পেলেন মালেকা বেগম"। দৈনিক কালের কণ্ঠ। ১১ মার্চ ২০১২। সংগ্রহের তারিখ ৩০ আগস্ট ২০১৭।  "সাড়ে চার দশকের পথচলা"। দৈনিক প্রথম আলো। ৪ এপ্রিল ২০১৭। সংগ্রহের তারিখ ৩০ আগস্ট ২০১৭।
দীঘা গেট

দীঘা গেট হচ্ছে জাতীয় সড়ক ১১৬বি এর উপর নির্মিত একটি তোরণ বা প্রবেশ দ্বার। এটি নির্মিত হয়েছে পূর্ব মেদিনীপুর জেলার সৈকত শহর দীঘার কাছেই ঘেরসাই মৌজায়। তোরণটি নির্মান করেছে দীঘা শঙ্করপুর উন্নয়ন পর্ষদ। বাংলার গোয়া হিসাবে পরিচিত দীঘা শহরে ঢোকার মুখে তৈরি হয়েছে এই বিশাল তোরণদ্বার যা ‘‘গেটওয়ে অফ দিঘা’’ হিসাবে পরিচিতি পেয়েছে। দীঘা গেটের নির্মান শেষ হয় ২০১৪ সালের শেষের দিকে। গেটটি উদ্বোধন করেন পশ্চিমবঙ্গের মুখ্যমন্ত্রী মমতা বন্দ্যোপাধায় ২৫ নভেম্বর ২০১৪ এ। কলকাতা থেকে মেচেদা হয়ে দীঘা যাওয়ার রাস্তায় অলঙ্কারপুরের পরে ঘেরসাই মৌজায় তোরণ তৈরি হয়েছে। দীঘা গেটের অবস্থান হল- ২১°৩৮'৯" উত্তর ও ৮৭°৩১'৩৩" পূর্ব দীঘা গেট ইস্পাত ও কংক্রিট দিয়ে বানানো হয়েছে। এই গেটের তিনটি অংশ। প্রধান অংশ মাঝে আর এই প্রধান অংশের সামনে পিছনে একই রকম দুটি ছোট গেট রয়েছে। প্রধান গেট বা প্রবেশ দ্বারটি নৌকার আকৃতিতে তৈরি করা হয়েছে। যা এখান কার মৎসজীবি মানুষের দ্বারা চালিত মাছ ধরা নৌকার অনুপ্রেনা থেকে এসেছে। এই প্রবেশ দ্বারটি নীল-সাদা রংয়ে রাঙিয়ে তোলা হয়েছে। প্রবেশ দ্বার বা গেট নির্মাণের জন্য প্রথমে খরচ ধরা হয়েছিল ৪ কোটি টাকার কিছু বেশি। কিন্তু পরে নানা কারণে প্রবেশ দ্বার নির্মানের খরচ বৃদ্ধি পায়। শেষে এই গেটের নির্মাণ শেষ করতে খরচ হয় মোট ₹ ৬.৫৭ কোটি (ইউএস$ ০.৮ মিলিয়ন)। "সৈকতশহরের ভোল বদলাতে এ বার তৈরি হচ্ছে 'গেটওয়ে অফ দিঘা'"। এই সময়। ১৮ এপ্রিল ২০১৩। সংগ্রহের তারিখ ২৭ আগস্ট ২০১৭।  "স্বাগত তোরণের উদ্বোধনে আজ দিঘায় মুখ্যমন্ত্র"। আনন্দবাজা প্রত্রিকা। ২৫ নভেম্বর ২০১৮। সংগ্রহের তারিখ ২৭ আগস্ট ২০১৭।  "Digha Gate(Webel, Ramnagar)"।  উইকিমিডিয়া কমন্সে Digha Welcome Gate সম্পর্কিত মিডিয়া দেখুন।
পীচ ঢালা পথ

পীচ ঢালা পথ এহতেশাম পরিচালিত ১৯৭০ সালের বাংলাদেশী রোম্যান্টিক-নাট্যধর্মী চলচ্চিত্র। ছবিটির কাহিনী, চিত্রনাট্য এবং সংলাপ লিখেছেন আহমদ জামান চৌধুরী। এতে প্রধান চরিত্রে অভিনয় করেছেন ববিতা ও রাজ্জাক। অন্যান্য পার্শ্ব চরিত্রে আছেন আনিস, জলিল, মিঠু, খান জয়নুল, মায়া হাজারিকা প্রমুখ। ববিতা রাজ্জাক আনিস জলিল আজমল হুদা মিঠু খান জয়নুল নারায়ণ চক্রবর্তী জলিল আফগানী তেজেন চক্রবর্তী সুলতানা মায়া হাজারিকা বেবি রিতা রহিমা তোতা মিয়া আসলাম কবীর সমীর চলচ্চিত্রের সঙ্গীত পরিচালনা করেছেন রবীন ঘোষ। আবহ সঙ্গীত পরিচালনা করেছেন করিম সাহাবউদ্দীন। গীত রচনা করেছেন মোহাম্মদ মনিরুজ্জামান, আহমদ জামান চৌধুরী এবং গাজী মাজহারুল আনোয়ার। গানে কণ্ঠ দিয়েছেন ওস্তাদ ফজলুল হক, সাবিনা ইয়াসমিন, শাহনাজ বেগম, আব্দুল জব্বার, খুরশিদ আলম, লাভলি ইয়াসমিন ও মিলি জেসমিন। "Movie List 1970"। বাংলাদেশ চলচ্চিত্র প্রযোজক পরিবেশক সমিতি। ১৯ জানুয়ারি ২০১৮ তারিখে মূল থেকে আর্কাইভ করা। সংগ্রহের তারিখ ২৮ আগস্ট ২০১৭।  "রাজ্জাকের ৪ নায়িকা"। দৈনিক প্রথম আলো। ২৪ আগস্ট ২০১৭। সংগ্রহের তারিখ ২৮ আগস্ট ২০১৭।  "Music composer Robin Ghosh passes away"। দ্য ডেইলি স্টার। ১৩ ফেব্রুয়ারি ২০১৬। সংগ্রহের তারিখ ২৮ আগস্ট ২০১৭।  ইন্টারনেট মুভি ডেটাবেজে পীচ ঢালা পথ (ইংরেজি)
মারিলিন ম্যানসন

টেমপ্লেট:তথ্যছক সংগীত শিল্পী ব্রায়ান হগ ওয়ার্নার (জন্ম ৫ জানুয়ারি, ১৯৬৯), পেশাগতভাবে মারিলিন ম্যানসন নামে পরিচিত, তিনি একজন আমেরিকান গায়ক, গীতিকার, সংগীতজ্ঞ, সুরকার, অভিনেতা, চিত্রকর, লেখক এবং প্রাক্তন সংগীত সাংবাদিক। তিনি তার বিতর্কিত মঞ্চ ব্যক্তিত্ব ও মারিলিন ম্যানসন ব্যান্ডের মুখ্য গায়কের প্রতিমূর্তি হিসেবে পরিচিত, যার তিনি গিটারবাদক ডেইজি বার্কোইটজের সঙ্গে সহ-প্রতিষ্ঠাতা এবং তিনিই একমাত্র ধারাবাহিকভাবে থাকা সদস্য। তার মঞ্চের নাম হয়েছিল যুগ্মভাবে ও পাশাপাশি থাকা দু-জন আমেরিকান পপ সাংস্কৃতিক আইকন: অভিনেত্রী মারিলিন মনরো এবং ধর্মীয় নেতা চার্লস ম্যানসন দ্বারা। ১৯৯০ নাগাদ তার ব্যান্ডের মুক্তিপ্রাপ্ত রেকর্ডগুলোর জন্যেই তিনি অতি পরিচিত হন, বহুল প্রচলিত অ্যান্টিক্রাইস্ট সুপারস্টার ও মেকানিক্যাল অ্যানিম্যালস, যেগুলো, তার জনমোহিনী প্রতিরূপের সঙ্গে, তিনি মূলস্রোতের মাধ্যমে এক বিতর্কিত ব্যক্তি হিসেবে প্রচার পান এবং যুবজনের মধ্যে একটা নেতিবাচক প্রভাব পড়ে। শুধুমাত্র আমেরিকাতেই, ব্যান্ডের অ্যালবামগুলো পেয়েছে তিনটে প্লাটিনাম, তিনটে সোনা এবং প্রথম দশের মধ্যে মুক্তিপ্রাপ্ত আটটা অ্যালবাম, তার মধ্যে দুটো সর্বোত্তম। ম্যানসন হিট প্যারাডার দ্বারা ১০০ হেভি মেটাল ভোকালিস্টের মধ্যে ৪৪ নম্বর স্থান দখল করেন, এবং চারটে গ্র্যামি পুরস্কারের জন্যে মনোনীত হন। ম্যানসন তার চলচ্চিত্র যাত্রা শুরু করেন ১৯৯৭ খ্রিষ্টাব্দে ডেভিড লিঞ্চের David Lynch 'লস্ট হাইওয়ে' ছবিতে অভিনয় দিয়ে। তার আগে পর্যন্ত তিনি ছোটোখাটো চরিত্র ও প্রতিমূর্তির অভিনয় করেন। ১৯৯৯ খ্রিষ্টাব্দের কলাম্বিয়ান ধ্বংসলীলার সম্ভাব্য প্রেষণা ও তার সংগীতে কোনো কারণে অভিযোগের উপাদান সম্বন্ধে মাইকেল মুরের Michael Moore রাজনৈতিক প্রামাণ্য 'বোওলিং ফর কলাম্বাইন' ছবিতে ম্যানসন সাক্ষাৎকার দেন। ২০০২ খ্রিষ্টাব্দের ১৩-১৪ সেপ্টেম্বর লস অ্যাঞ্জেলেসের কন্টেম্পোরারি এগজিবিশন সেন্টারে তার প্রথম চিত্রকলা প্রদর্শনী 'দ্য গোল্ডেন এজ অফ গ্রোটেস্ক' অনুষ্ঠিত হয়। অস্ট্রিয়ার রাজধানী ভিয়েনায় কুন্সথাল্লে প্রদর্শশালার শোকেসে ২০১০ খ্রিষ্টাব্দে তিনি ২০টা ছবির 'জেনেলজিস অফ পেইন' এক চিত্রমালার উদ্ঘাটন করেন। শিল্পী এটা ডেভিড লিঞ্চের সঙ্গ যৌথ উদ্যোগে চালান। "Marilyn Manson's art 'scarier than music'"। The Age। Melbourne। জুন ৩০, ২০১০। জুলাই ১, ২০১০ তারিখে মূল থেকে আর্কাইভ করা।
ক খ গ ঘ ঙ

ক খ গ ঘ ঙ নারায়ণ ঘোষ মিতা পরিচালিত ১৯৭০ সালের বাংলাদেশী পারিবারিক-নাট্যধর্মী চলচ্চিত্র। ছবিটির কাহিনী লিখেছেন কাজি আজিজ, এটিএম শামসুজ্জামান, বেবী ইসলাম ও সৈয়দ শামসুল হক, চিত্রনাট্য লিখেছেন বেবী ইসলাম এবং সংলাপ লিখেছেন সৈয়দ শামসুল হক। ছবিটি প্রযোজনা করেন রাজ্জাক, কবরী, বেবী ইসলাম এবং নারায়ণ ঘোষ মিতা। এতে প্রধান দুই চরিত্রে অভিনয় করেন রাজ্জাক এবং কবরী। এছাড়া অন্যান্য পার্শ্ব চরিত্রে অভিনয় করেছেন আনোয়ার হোসেন, রাজু আহমেদ, হাসমত, তন্দ্রা ইসলাম, নাজনীন এবং আব্দুল আলী লালু। রাজ্জাক - মন্টু কবরী - সালেহা আনোয়ার হোসেন - বড় দুলাভাই, ডাক্তার রাজু আহমেদ - ছোট দুলাভাই, অ্যাডভোকেট। হাসমত - কেবলা তন্দ্রা ইসলাম - বড় বউ নাজনীন - ছোট বউ রহিমা - সালেহার মা আলতাফ মাহমুদ - গায়ক নারায়ণ ঘোষ মিতা - রোগী, যার কাছে টাকা নেই। আব্দুল আলী লালু ছবির শুটিং হয় চিত্রগ্রাহক বেবী বেবী ইসলামের নিজ এলাকা চুয়াডাঙ্গায়। ১৯৬৯ সালে চুয়াডাঙ্গার 'সেতাব মঞ্জিল’ নামের বাড়িতে টানা ২০ দিন শুটিং হয়েছিল। 'সেতাব মঞ্জিল' নামের ওই বাড়িটি বেবী ইসলামের নানাবাড়ি। বেবী ইসলামের মামা মোরশেদ আহমেদ ওরফে তোফা মিয়া ছিলেন এই সিনেমার সহকারী চিত্রগ্রাহক। শুটিংয়ের জন্য ওই বাড়িতেই উঠেছিলেন নায়িকা কবরী। অবস্থান করেছিলেন প্রায় এক মাস। চুয়াডাঙ্গার জয়রামপুর রেলওয়ে স্টেশন, সাতগাড়ি গ্রামের তালপুকুরসহ বিভিন্ন স্থানে শুটিং হয়। অধিকাংশ দৃশ্যই ধারণ করা হয় সেতাব মঞ্জিলে। এই বাড়ির সামনে ৪০০ ফুট দীর্ঘ রাস্তাটিই 'কবরী রোড' নাম পেয়ে যায় মানুষের মুখে মুখে। ৪৭ বছর পর মানুষের মুখে মুখে আসা কবরী রোডকে ২০১৭ সালের ফেব্রুয়ারি মাসে প্রশাসনিক স্বীকৃতি দেয় চুয়াডাঙ্গা পৌরসভা। সেতাব মঞ্জিল নামের ওই বাড়িটিও 'কবরী মেস' নামে পরিচিত। ৪৭ বছর পর মানুষের মুখে মুখে আসা কবরী রোডকে ২০১৭ সালের ফেব্রুয়ারি মাসে প্রশাসনিক স্বীকৃতি দেয় চুয়াডাঙ্গা পৌরসভা। সেতাব মঞ্জিল নামের ওই বাড়িটিও 'কবরী মেস' নামে পরিচিত। চলচ্চিত্রের সঙ্গীত পরিচালনা করেছেন আলতাফ মাহমুদ। গীত রচনা করেছেন গাজী মাজহারুল আনোয়ার। গানে কণ্ঠ দিয়েছেন ফেরদৌসী রহমান, সাবিনা ইয়াসমিন, আব্দুল জব্বার, মোহাম্মদ আলী সিদ্দিকী এবং আলতাফ মাহমুদ। "Movie List 1970"। বাংলাদেশ চলচ্চিত্র প্রযোজক পরিবেশক সমিতি। ১৯ জানুয়ারি ২০১৮ তারিখে মূল থেকে আর্কাইভ করা। সংগ্রহের তারিখ ২৮ আগস্ট ২০১৭।  "নায়িকাদের চোখে নায়করাজ"। দৈনিক কালের কণ্ঠ। ২৪ আগস্ট ২০১৭। সংগ্রহের তারিখ ২৮ আগস্ট ২০১৭।  "Bangladeshis remember Dhallywood screen icon Razzak"। বিডিনিউজ টোয়েন্টিফোর ডটকম (ইংরেজি ভাষায়)। ২১ আগস্ট ২০১৭। সংগ্রহের তারিখ ২৮ আগস্ট ২০১৭।  "আমার প্রায় সব ছবির নায়ক, বন্ধু রাজ্জাক: কবরী"। বিডিনিউজ টোয়েন্টিফোর ডটকম। ২১ আগস্ট ২০১৭। ২৪ আগস্ট ২০১৭ তারিখে মূল থেকে আর্কাইভ করা। সংগ্রহের তারিখ ২৮ আগস্ট ২০১৭।  Islam, Aminul (২০০৮)। "Lalu bhai undergoing treatment"। দ্য ডেইলি স্টার (ইংরেজি ভাষায়)। সংগ্রহের তারিখ ২৮ আগস্ট ২০১৭।  "চুয়াডাঙ্গায় ক খ গ ঘ ঙ সিনেমা করতে এসে কবরী যে বাড়িতে একমাস ছিলেন | দৈনিক মাথাভাঙ্গা" (ইংরেজি ভাষায়)। সংগ্রহের তারিখ ২০২১-০৪-১৯।  "ক খ গ ঘ ঙ (Ka Kha Ga Gha Umo) - বাংলা মুভি ডেটাবেজ | BMDb"। বাংলা মুভি ডেটাবেজ। সংগ্রহের তারিখ ২০২১-০৪-১৯।  April 17, প্রতিনিধি; PM, 2021 at 8:47। "মানুষের মুখ থেকে সরকারি নথিতে 'কবরী রোড'"। www.prothomalo.com। সংগ্রহের তারিখ ২০২১-০৪-১৯।  "চুয়াডাঙ্গায় আজও আছে সেই 'সেতাব মঞ্জিল'"। Jugantor (ইংরেজি ভাষায়)। সংগ্রহের তারিখ ২০২১-০৪-১৯।  jagonews24.com। "'কবরী রোড' ও 'কখগঘঙ' চুয়াডাঙ্গার অবিচ্ছেদ্য ইতিহাস"। jagonews24.com (ইংরেজি ভাষায়)। সংগ্রহের তারিখ ২০২১-০৪-১৯।  ইন্টারনেট মুভি ডেটাবেজে ক খ গ ঘ ঙ (ইংরেজি)
ডিম পাহাড়

ডিম পাহাড় বাংলাদেশের বান্দরবান জেলায় অবস্থিত একটি পাহাড়। পাহাড়টি আলীকদম এবং থানচি উপজেলার ঠিক মাঝখানে অবস্থিত। এই পাহাড় দিয়েই দুই থানার সীমানা নির্ধারিত হয়েছে। এই পাহাড়ের মধ্যে দিয়ে সমুদ্র সমতল থেকে আড়াই হাজার ফুট উঁচুতে নির্মাণ করা হয়েছে বাংলাদেশের সবচেয়ে উঁচু সড়কপথ। আড়াই হাজার ফুট উঁচু এ পাহাড় চূড়ার আকৃতি দেখতে ডিমের মতো হওয়ায় স্থানীয়রা একে 'ডিম পাহাড়' নাম দিয়েছে। ডিম পাহাড় ছিলো দুর্গম। বাংলাদেশ সেনাবাহিনীর প্রকৌশল বিভাগ টানা এক যুগ সময় নিয়ে ডিম পাহাড়ে সড়ক নির্মাণ করেছে। প্রায় ৩৫ কিলোমিটার দীর্ঘ এ সড়কটি নির্মাণে খরচ হয়েছে ১২০ কোটি টাকা। প্রথমে সড়ক ও জনপথ বিভাগ সড়কটির নির্মাণকাজ শুরু করলেও পরে এটি সেনাবাহিনীর প্রকৌশল বিভাগ ১৬ ইসিবি ও ১৭ ইসিবি কাজ সম্পন্ন করে। আলিকদম-থানচি আঞ্চলিক সড়ক বাংলাদেশের সবথেকে উঁচু রাস্তা। আলীকদম থেকে এই রাস্তা উপরের দিকে উঠতে শুরু করে ডিম পাহাড়ে রাস্তার উচ্চতা ২৫০০ ফুট। "২৫০০ ফুট পাহাড় চূড়ায় সড়ক"। সংগ্রহের তারিখ ২৮ আগস্ট ২০১৭।  "কাল উদ্বোধন হচ্ছে আড়াই হাজার ফুট উচ্চতার ডিম পাহাড় সড়ক"। সংগ্রহের তারিখ ২৮ আগস্ট ২০১৭।  উইকিভ্রমণে ডিম পাহাড় সম্পর্কিত ভ্রমণ নির্দেশিকা রয়েছে। প্রবেশদ্বার:  সড়ক চট্টগ্রাম বাংলাদেশ
দীপ নেভে নাই

দীপ নেভে নাই নারায়ণ ঘোষ মিতা পরিচালিত ১৯৭০ সালের বাংলাদেশী প্রণয়-নাট্যধর্মী চলচ্চিত্র। এর চিত্রনাট্য লিখেছেন বেবী ইসলাম এবং সংলাপ লিখেছেন ইসমাইল মোহাম্মদ। এতে প্রধান দুই চরিত্রে অভিনয় করেন রাজ্জাক ও কবরী। এছাড়া অন্যান্য পার্শ্ব চরিত্রে অভিনয় করেছেন আনোয়ার হোসেন, রোজী সামাদ, রাজু আহমেদ, হাসমত প্রমুখ। রাজ্জাক কবরী আনোয়ার হোসেন রাজু আহমেদ আলতাফ রোজী সামাদ সুলতানা হাসমত নারায়ণ চক্রবর্তী সাইফুদ্দিন ফতেহ লোহানী রহিমা অরুণ কুমার পরান বাবু বিনয় বিশ্বাস মিসবাহ রবিউল সাইদুর রহমান দীপ নেভে নাই চলচ্চিত্রের সঙ্গীত পরিচালনা করেছেন সত্য সাহা। গীত রচনা করেছেন মোহাম্মদ মনিরুজ্জামান ও গাজী মাজহারুল আনোয়ার। গানে কণ্ঠ দিয়েছেন খন্দকার ফারুক আহমেদ, মাহমুদুন্নবী, আব্দুল জব্বার, মোহাম্মদ আলী সিদ্দিকী এবং সত্য সাহা। "Movie List 1970"। বাংলাদেশ চলচ্চিত্র প্রযোজক পরিবেশক সমিতি। ১৯ জানুয়ারি ২০১৮ তারিখে মূল থেকে আর্কাইভ করা। সংগ্রহের তারিখ ২৮ আগস্ট ২০১৭।  "নায়িকাদের চোখে নায়করাজ"। দৈনিক কালের কণ্ঠ। ২৪ আগস্ট ২০১৭। সংগ্রহের তারিখ ২৮ আগস্ট ২০১৭।  "আমার প্রায় সব ছবির নায়ক, বন্ধু রাজ্জাক: কবরী"। বিডিনিউজ টোয়েন্টিফোর ডটকম। ২১ আগস্ট ২০১৭। ২৪ আগস্ট ২০১৭ তারিখে মূল থেকে আর্কাইভ করা। সংগ্রহের তারিখ ২৮ আগস্ট ২০১৭।  "Bangladeshis remember Dhallywood screen icon Razzak"। বিডিনিউজ টোয়েন্টিফোর ডটকম (ইংরেজি ভাষায়)। ২১ আগস্ট ২০১৭। সংগ্রহের তারিখ ২৮ আগস্ট ২০১৭।  ইন্টারনেট মুভি ডেটাবেজে দীপ নেভে নাই (ইংরেজি)
স্বরলিপি (চলচ্চিত্র)

স্বরলিপি নজরুল ইসলাম পরিচালিত ১৯৭০ সালের বাংলাদেশি রোম্যান্টিক চলচ্চিত্র। ছবিটির কাহিনী লিখেছেন নাজনীন আহমেদ এবং চিত্রনাট্য ও সংলাপ লিখেছেন আশীষ কুমার লোহ। নাজ প্রডাকশন্সের ব্যানারে ছবিটি প্রযোজনা করেছেন নজরুল ইসলাম এবং নাজনীন আহমেদ। এতে প্রধান চরিত্রে অভিনয় করেছেন ববিতা ও রাজ্জাক। এছাড়া অন্যান্য গুরুত্বপূর্ণ চরিত্রে অভিনয় করেছেন আনোয়ার হোসেন, সুলতানা, ফতেহ লোহানী, ইনাম আহমেদ, আশীষ কুমার লোহ প্রমুখ। চলচ্চিত্রটি ১৯৭০ সালের ২৯ মে তৎকালীন পূর্ব পাকিস্তানে মুক্তি পায় এবং সুপারহিট হয়। চলচ্চিত্রটি একজন ধনীর ছেলেকে ঘিরে যিনি সাধারণত অফিসের কাজের পরিবর্তে সঙ্গীতে নিজের কেরিয়ার গড়ে তুলতে তার বাবাকে চ্যালেঞ্জ জানায়। ববিতা - মিতা রাজ্জাক - শফিক মাহমুদ আনোয়ার হোসেন - শহীদ হোসেন ফতেহ লোহানী - মীর সাহেব, শফিকের বাবা সিরাজুল ইসলাম - আকবর, শফিকের বাড়ির ভৃত্য ইনাম আহমেদ আশীষ কুমার লোহ - বাদল, শফিকের বন্ধু সুলতানা - ডালিয়া, মিতার বান্ধবী আনোয়ারা - হেনা, বাদলের স্ত্রী মিরানা জামান - শফিকের মা আহমেদ শরীফ - পুলিশ অফিসার খসরু ফ্যাটি মহসিন - ফ্যাটি মহসিন রানু শাহানা চলচ্চিত্রের সঙ্গীত পরিচালনা করেছেন সুবল দাস। গীত রচনা করেছেন গাজী মাজহারুল আনোয়ার। গানে কণ্ঠ দিয়েছেন সাবিনা ইয়াসমিন, রুনা লায়লা, মাহমুদুন্নবী, ও আইরিন পারভীন। এই ছবির "গানেরই খাতায় স্বরলিপি লিখে" গানটি দিয়েই বাংলাদেশের চলচ্চিত্রে প্রথম নেপথ্য কণ্ঠশিল্পী হিসেবে অংশগ্রহণ করেন রুনা লায়লা। গানটি রেকর্ডকালীন সময়ে রুনা পাকিস্তানে বসবাস করতেন এবং গানটি লাহোরে রেকর্ড করা হয়। "Movie List 1970"। বাংলাদেশ চলচ্চিত্র প্রযোজক পরিবেশক সমিতি। ১৯ জানুয়ারি ২০১৮ তারিখে মূল থেকে আর্কাইভ করা। সংগ্রহের তারিখ ২৮ আগস্ট ২০১৭।  "রাজ্জাকের স্মরণীয় ১০ ছবি"। বাংলানিউজটোয়েন্টিফোর.কম। ২০ জানুয়ারি ২০১৬। সংগ্রহের তারিখ ২৮ আগস্ট ২০১৭।  "বাংলা চলচ্চিত্রে সফল জুটি গড়েছিলেন রাজ্জাক- ববিতা"। ইন্ডিপেন্ডেন্ট২৪। অগাস্ট ২২, ২০১৭। সংগ্রহের তারিখ ২৮ আগস্ট ২০১৭। [স্থায়ীভাবে অকার্যকর সংযোগ] "রুনা লায়লার জন্মদিন আজ"। দৈনিক মানবজমিন। ১৭ নভেম্বর ২০১৬। সংগ্রহের তারিখ ২৮ আগস্ট ২০১৭।  ইন্টারনেট মুভি ডেটাবেজে স্বরলিপি (ইংরেজি)
বাকলাই ঝর্ণা

বাকলাই জলপ্রপাত বাংলাদেশের বান্দরবান জেলার থানচি উপজেলার নাইটিং মৌজার বাকলাই গ্রামে অবস্থিত একটি জলপ্রপাত। জলপ্রপাতটি প্রায় ৩৮০ ফুট উঁচু। কেওক্রাডং থেকে তাজিংডং এর পথে বাকলাই গ্রাম। গ্রামটি ট্রেকারদের সুপরিচিত আশ্রয়/ক্যাম্পিং স্পট হিসেবে সুপরিচিত। এখানে একটি সেনা ক্যাম্প আছে। বাকলাই পাড়া থেকে এক ঘণ্টা হাঁটা পথ পরে বাকলাই জলপ্রপাত অবস্থিত। বাংলাদেশের জলপ্রপাতসমূহের তালিকা। "Beautiful Bandarban"। Daily Sun। ২৭ জুন ২০১৬। সংগ্রহের তারিখ ৩০ জুন ২০২২।  মাহমুদ, খন্দকার ইশতিয়াক (১০ এপ্রিল ২০১৭)। "প্রিয় গন্তব্য: থানচির বাকলাই জলপ্রপাত"। প্রিয়.কম। ২৮ আগস্ট ২০১৭ তারিখে মূল থেকে আর্কাইভ করা। সংগ্রহের তারিখ ২৮ আগস্ট ২০১৭।  উইকিভ্রমণে বাকলাই জলপ্রপাত সম্পর্কিত ভ্রমণ নির্দেশিকা রয়েছে।
কার্জন গেট, বর্ধমান

কার্জন গেট হলো ভারতের পশ্চিমবঙ্গ রাজ্যের পূর্ব বর্ধমান জেলার বর্ধমান শহরের একটি বিখ্যাত দর্শনীয় স্থাপত্ব। বিজয় চাঁদ রোড এবং গ্র্যান্ড ট্রাঙ্ক রোডের পার্শ্ববর্তী স্থানে অবস্থিত, এটি ১৯০২/১৯০৩ সালে মহারাজা বিজয়চাঁদ মহতাবের উদ্যোগে নির্মিত হয়েছিল। সাবেক রাজপ্রাসাদটি গেট থেকে ১ কিমি দূরে অবস্থিত। লর্ড কার্জনের উদ্দেশ্যে, ১৯০৪ সালে তার বর্ধমানের ভ্রমণের মহিমা এবং গৌরব প্রচারে কার্জন গেট প্রতিষ্ঠা হয়। গেটের আর্ক ৮ টি গোল আকৃতির কলাম দ্বারা সমর্থিত। তিনটি নারী মূর্তি, তলোয়ার, নৌকা এবং কুঠার কাঁধে হাতে হাতে, কৃষি ও বাণিজ্যের অগ্রগতিতে আর্কাইভের উপর। দরজার উপরের অংশে বিশ এক দৃষ্টান্ত রয়েছে। কাঠামোটি ইতালির রাজধানীর নির্মিত একটি গেটের দ্বারা অনুপ্রানিত হয়ে নির্মিত হয়েছিল। স্বাধীনতার পর, গেটটি বিজয় তোরণ নামে পরিচিত ছিল, তবে এটি এখনও কার্জন গেট হিসাবে জনপ্রিয়, বা বরং বাংলা উচ্চারণ - কার্জন গেট। ১৯৭৪ সাল থেকে, পশ্চিমবঙ্গ সরকারের জনসম্পদ বিভাগ দ্বারা গেটটি সংরক্ষণ করা হচ্ছে। "Census of India 2011: District Census Handbook, Barddhaman, Series-20, Part-XIIB" (পিডিএফ)। Motif। Diretorate of Census Operations, West Bengal। সংগ্রহের তারিখ ১০ মার্চ ২০১৭।  "বিজয় তোরণ | Purba Bardhaman District , Govt. of WB | ভারত"। সংগ্রহের তারিখ ২০২৪-০১-০৫।  Bangla, Jiyo (1970-01-01IST06:03:39+05:30)। "বর্ধমানের অঙ্গ কার্জন গেট - জিয়ো বাংলা"। JiyoBangla (Bengali ভাষায়)। সংগ্রহের তারিখ 2024-01-05।  এখানে তারিখের মান পরীক্ষা করুন: |তারিখ= (সাহায্য)উদ্ধৃতি শৈলী রক্ষণাবেক্ষণ: অচেনা ভাষা (link)
রমজান আলী (বীর বিক্রম)

শহীদ রমজান আলী (জন্ম: অজানা - মৃত্যু: ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে। রমজান আলীর জন্ম ফেনী জেলার পরশুরাম উপজেলার মির্জানগরে। তার বাবার নাম লাল মিয়া এবং মায়ের নাম মেহেরের নেছা। তিনি অবিবাহিত ছিলেন ১৯৭১ সালে চট্টগ্রাম ইস্ট বেঙ্গল রেজিমেন্টাল সেন্টারে প্রশিক্ষণরত ছিলেন রমজান আলী। ২৫ মার্চ রাতে আক্রান্ত হওয়ার পর সেখান থেকে পালিয়ে মুক্তিযুদ্ধে যোগ দেন। তিনি ২ নম্বর সেক্টরের রাজনগর সাবসেক্টর এলাকার মির্জানগর, কাউতলী, বিলোনিয়া, মুন্সিরহাট, সলিয়াদিঘিসহ আরও কয়েক স্থানে যুদ্ধ করেন। ১৯৭১। ৮ বা ৯ নভেম্বর ফেনী জেলার বিলোনিয়া থেকে রেললাইনের পাশ দিয়ে সমান্তরাল থাকা একটা কাঁচা রাস্তা দিয়ে ফেনী পর্যন্ত যাওয়া যায় এমন স্থানে চিথলিয়া-পরশুরামের মাঝামাঝি এই রাস্তার বিভিন্ন স্থানে আগের রাতে ডিফেন্স নিয়েছেন রমজান আলীসহ অসংখ্য মুক্তিযোদ্ধা। ভোর হওয়ার পর বেশ কিছু সময় কেটে গেল। এমন সময় চিথলিয়ার দিক থেকে একটা অস্পষ্ট আওয়াজ এল। কিছু সময় পর দেখা গেল, ওদিক থেকে একটা রেলের ট্রলি এগিয়ে আসছে। আস্তে আস্তে ট্রলিটা আরও এগিয়ে এল। মুক্তিযোদ্ধারা দেখতে পেলেন ট্রলিতে বসে আছে বেশ কয়েকজন পাকিস্তানি সেনা। কিছুটা নিশ্চিন্ত মনে। ওরা বুঝতেও পারেনি মুক্তিযোদ্ধারা ওদের এত কাছে ফাঁদ পেতে রয়েছে। তারপর একসঙ্গে অস্ত্রের গর্জন। মুক্তিযোদ্ধাদের আক্রমণে ট্রলিটা ধ্বংস হয়ে গেল। গোলাগুলির শব্দ শুনে চিথলিয়া ও পরশুরাম থেকে শুত্রুরা এগিয়ে এসে মুক্তিযোদ্ধাদের ওপর পাল্টা আক্রমণ চালাল। এমন সময় রমজান আলীর সহযোদ্ধা এয়ার আহমদ শত্রুর গুলিতে শহীদ হলেন। তাকে হারিয়ে কিছুটা মুহ্যমান হয়ে পড়লেও তারা শত্রুর হামলার প্রত্যুত্তর দিচ্ছিলেন। শত্রুরা তাদের ওপর একের পর এক আক্রমণ চালাচ্ছিল। সারা দিন ধরে এখানে যুদ্ধ চলে। শত্রুরা মুক্তিযোদ্ধাদের অবস্থানে বৃষ্টির মতো আর্টিলারি শেলিং করে। মুক্তিযোদ্ধারা সাহসিকতার সঙ্গে যুদ্ধ করছিলেন। যুদ্ধের একপর্যায়ে রমজান আলীও আহত হলেন। সহযোদ্ধারা তাকে দ্রুত ফিল্ড হাসপাতালে নিয়ে যান। চিকিৎসকেরা রমজান আলীকে বাঁচানোর চেষ্টা করেন। কিন্তু ওই দিন রাতেই তিনি মারা যান। শহীদ রমজান আলীর বাড়ি ছিল ওই এলাকাতেই। পরদিন কয়েকজন সহযোদ্ধা রমজান আলীর লাশ তার বাড়িতে নিয়ে যান। নিজগ্রামেই তাকে সমাহিত করা হয়। একসঙ্গে অনেক অস্ত্রের গর্জন ছিল সেদিন। চারপাশ ধোঁয়ায় আচ্ছন্ন। তার মধ্যে আর্তনাদ আর চিৎকার। শত্রুদের বেশির ভাগ নিহত। দু-তিনজন বেঁচে গেছে। তারা পালানোর পথ খুঁজছে। কিন্তু মুক্তিযোদ্ধারা তা হতে দিলেন না। একজন শত্রুও প্রাণে বাঁচতে পারল না। বীর বিক্রম দৈনিক প্রথম আলো, "তোমাদের এ ঋণ শোধ হবে না" | তারিখ: ১৫-০৫-২০১১[স্থায়ীভাবে অকার্যকর সংযোগ] একাত্তরের বীরযোদ্ধাদের অবিস্মরণীয় জীবনগাঁথা, খেতাবপ্রাপ্ত মুক্তিযোদ্ধা সম্মাননা স্মারকগ্রহন্থ। জনতা ব্যাংক লিমিটেড। জুন ২০১২। পৃষ্ঠা ৪৭৭। আইএসবিএন 9789843351449।  একাত্তরের বীরযোদ্ধা, খেতাব পাওয়া মুক্তিযোদ্ধাদের বীরত্বগাথা (প্রথম খন্ড)। প্রথমা প্রকাশন। এপ্রিল ২০১২। পৃষ্ঠা ৩১৭। আইএসবিএন 9789843338884।
উমানন্দ দ্বীপ

উমানন্দ দ্বীপ (অসমীয়া উমা, শিবের স্ত্রী, হিন্দু দেবী পার্বতীর অন্য নাম; এবং আনন্দ, থেকে উদ্ভূত) হচ্ছে ব্রহ্মপুত্র নদের বুকে সবথেকে ছোট নদীদ্বীপ। যা ভারতের উত্তরপূর্বব্রতী একটি রাজ্য আসামের গুয়াহাটিতে অবস্থিত। ব্রিটিশরা এই দ্বীপটিকে এর আকৃতির জন্য ময়ূর দ্বীপ নামে নামকরণ করে। হিন্দু শাস্ত্র মতে, শিব তার স্ত্রী পার্বতীর সুখ স্বাচ্ছন্দের জন্য এই দ্বীপ সৃষ্টি করেন। জনপ্রচলিত বিশ্বাস মতে শিব এখানে ভয়ানন্দ রূপে বিরাজমান। কালিকা পুরাণের এক আখ্যান মতে, সতীর মৃত্যুর পর শিব ঘোর তপস্যায় নিমগ্ন ছিলেন। তপস্যা ভেঙ্গে দেওয়ায় ক্রোধিত শিব তার ত্রিনয়নের দ্বারা কামদেবকে উমানন্দের এই স্থানে ভস্ম করেন। এজন্য এর অন্য নাম হচ্ছে ভস্মাঞ্চল (বাংলা/অসমীয়া: ভস্ম, "ছাই"; এবং অচল, "পাহাড়"; আক্ষরিক অর্থে, "ছাইয়ের পাহাড়")। ঐতিহাসিক মতে, ১৬৯৪ সালে, আহোম রাজা চুপাৎফা তার মন্ত্রী গড়গঞা সন্দিকৈ ফুকনকে উমানন্দ মন্দির নামে একটি হিন্দু মন্দির নির্মাণের আদেশ দেন। ১৮৯৭ সালে সংগঠিত একটি ভূমিকম্প এই মন্দিরের ব্যাপক ক্ষতি সাধন করে। তবে পরবর্তীতে একজন স্থানীয় ব্যবসায়ী এর পুনঃনির্মাণ করেন। এই মন্দিরে হিন্দু বৈষ্ণব এবং শৈবধর্মের উভয় শৈলীর মিশ্রণ এবং স্পষ্ট নিদর্শন দেখতে পাওয়া যায়। এখানে গণেশ, শিব, পার্বতী, বিষ্ণু এবং অন্যান্য দেব-দেবীর অসমীয়া শৈলীর মূর্তি রয়েছে। পুনঃনিৰ্মাণ এবং মেরামতের সময়ে এই মন্দিরে কিছু বৈষ্ণবী লিপি ক্ষোদিত করা হয়েছে। উমানন্দ দ্বীপে ছড়িয়ে থাকা বিভিন্ন পাথরেও ভাস্কর্যের নমুনা দেখিতে পাওয়া যায়। উমানন্দে মহাশিবরাত্রি ঘটাকরে পালন করা হয়। শিবরাত্রির জন্য উমানন্দ এবং ব্রহ্মপুত্রের তীরে মেলা বসে। এই মন্দিরে সোমবারকে সবচেয়ে পবিত্র দিন হিসেবে গণ্য করা হয়। এবং প্ৰতি অমাবস্যাতে উমানন্দে দূর দূরান্ত থেকে ভক্তদের সমাগম ঘটে। উমানন্দ দ্বীপ হচ্ছে বিপন্ন প্রজাতির সোনালী বানরের আবাসভূমি। "Umananda island uncovered | India Water Portal"। www.indiawaterportal.org। সংগ্রহের তারিখ ২০২১-০৭-০৭।  উইকিমিডিয়া কমন্সে উমানন্দ দ্বীপ সংক্রান্ত মিডিয়া রয়েছে।